ඊයේ එම කමිටුව වෙළඳ අමාත්‍යාංශයේදී රැස්වුණේ විෂයභාර අමාත්‍ය ආචාර්ය බන්දුල ගුණවර්ධනගේ ප්‍රධානත්වයෙන්.ඇමතිවරුන් වන කෙහෙළිය රඹුක්වැල්ල, මහින්ද අමරවීර, ඩලස් අලහප්පෙරුම, උදය ගම්මන්පිල සහ රාජ්‍ය අමාත්‍ය ලසන්ත අලගියවන්න මෙන්ම ගෑස් සමාගම් දෙකේ ප්‍රධානීන් ද ඊට එක්ව සිටියා.එහිදී ඩොලරයේ අගය ඉහළ යාම සහ ලෝක වෙළඳපොලේ ගෑස් මිල විශාල ලෙස ඉහළ ගොස් තිබීම හේතුවෙන් ගෑස් මිල ඉහළ දැමිය යුතු බවට මෙහිදී ගෑස් සමාගම්වල ප්‍රධානීන් පෙන්වා දී ඇති බවයි ආරංචි මාර්ග සඳහන් කළේ.එසේම අදාළ කමිටුව අද පස්වරුවේදී ද යළි රැස්වීමට නියමිතව ඇති අතර, විශේෂඥයින් පිරිසක්ද ඊට සහභාගිවීමට නියමිත බව එම ආරංචි මාර්ග තවදුරටත් කියා සිටියා.